Všeobecné   záväzné   nariadenie

obce    R a k o v i c e 

č. 21

 O DANI  ZA  UBYTOVANIE
NA  ÚZEMÍ  OBCE  RAKOVICE

 

                                              			                                  

Obec Rakovice v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4, § 8 ods. 2, § 12 ods. 2 a3, § 16 ods. 2 § 17 ods. 2,3,4 a 6 § 20 ods. 3, § 21 ods. 2, § 103 ods. 1 a 2 zákona 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov ustanovuje 

VŠEOBECNE ZÁVÄZNÉ NARIADENIE č.  21
o dani za ubytovanie na území obce Rakovice
                                                                                                                         
§ 1
Úvodné ustanovenie 

Toto všeobecne záväzné nariadenie /ďalej len nariadenie/ upravuje podmienky určovania a vyberania dane za ubytovanie /ďalej len „daň“/ na území obce Rakovice.

§ 2
Predmet dane

Predmetom dane za ubytovanie je odplatné prechodné ubytovanie fyzickej osoby v ubytovacom zariadení /ďalej len „zariadení“/.

§ 3
Daňovník

Daňovníkom je fyzická osoba, ktorá sa v zariadení odplatne prechodne ubytuje.

§ 4
Základ dane

Základom dane je počet prenocovaní fyzickej osoby v zariadení.

§ 5
Sadzba dane

Sadzba dane je 0,34 € na osobu a prenocovanie.

§ 6
Vyberanie dane

1. Platiteľom dane je prevádzkovateľ zariadenia, ktorý odplatné prechodné ubytovanie poskytuje. Prevádzkovateľ je povinný zaregistrovať sa na Obecnom úrade v Rakoviciach najneskôr v deň začatia činnosti v poskytovaní služieb prechodného ubytovania. 

2. O ubytovacej dani vedie prevádzkovateľ evidenciu v „Knihe ubytovaných“ 
      Kniha ubytovaných musí mať povinne očíslované strany a musí obsahovať:
-	 údaje o platiteľovi dane a prevádzkovateľovi, ktorý poskytuje službu prechodného ubytovania
-	názov a miesto zariadenia prechodného ubytovania
-	meno a priezvisko ubytovaného
-	číslo občianskeho preukazu alebo cestovného pasu ubytovaného
-	miesto trvalého pobytu ubytovaného
-	dátum príchodu a odchodu – počet prenocovaní ubytovaného
-	výšku zaplatenej dane za ubytovanie a číslo účtovného dokladu o zaplatení.
Knihu ubytovaných je povinný prevádzkovateľ predložiť ku kontrole a overeniu správnosti vedených údajov pred začiatkom poskytovania služieb prechodného ubytovania a vždy na výzvu správcu dane. 

3. Daň za ubytovanie prevádzkovateľ vyberá pri nástupe daňovníka do zariadenia, v hotovosti v eurách. 

O zaplatení dane prevádzkovateľ vypíše príjmový pokladničný doklad s predpísanými náležitosťami:
-	číslo pokladničného dokladu
-	dátum vydania pokladničného dokladu
-	počet prenocovaní
-	výška zaplatenej dane
-	pečiatka a podpis oprávnenej osoby, ktorá pokladničný doklad vystavila. 

Pokladničný doklad o zaplatení dane je platiteľ dane povinný uchovávať 10 rokov od vystavenia pre daňové účely. 

4.  Pokladničné doklady označené sériou a číslom zabezpečí Obecný úrad Rakovice, ktorý ich zaeviduje do evidencie prísne zúčtovateľných tlačív a vydá ich platiteľovi dane, ktorý ich prevzatie potvrdí podpisom.  

5.  Prevádzkovateľ ako platiteľ dane odvádza daň obci nasledovným spôsobom:
a)	v hotovosti priamo do pokladne obecného úradu
b)	bezhotovostným prevodom na účet obce vo VÚB a.s. pobočka Piešťany, číslo účtu 14422212/0200.

6.  Platiteľ dane je povinný zaplatenú daň daňovníkom odviesť mesačne, a to do 10. dňa         po uplynutí mesiaca spolu s kópiami pokladničných dokladov, na základe ktorých bola daň zaplatená. 

§ 7
Záverečné ustanovenia

1.  Dňom účinnosti tohto všeobecne záväzného nariadenia o dani z nehnuteľností sa zrušuje Všeobecne záväzné nariadenie obce Rakovice č. 1 o miestnych poplatkoch a miestnom poplatku za komunálne odpady a drobné stavebné odpady na území obce Rakovice zo dňa 12.12.2008.

2. Obecné zastupiteľstvo obce Rakovice sa na tomto všeobecne záväznom nariadení o dani za ubytovanie uznieslo dňa 11.12.2009.   

§ 11
Účinnosť

Toto všeobecne záväzné nariadenie nadobúda účinnosť 1. januára 2010.

Návrh VZN vyvesený na úradnej tabuli v obci Rakovice dňa 01.12.2009 
VZN schválené dňa  11.12.2009
VZN vyvesené dňa 14.12.2009

                                                 	                           Dušan  D a l o š			                                                 				                                starosta  obce Rakovice